इसरो की महिला वैज्ञानिक टी.के। अनुराधा अन्य महिला वैज्ञानिकों के लिए एक रोल माडल हैं। उन्होंने १९८२ में इसरो को ज्वाइन किया जब इसरो में बहुत थोड़ी सी महिलाएँ थीं। उन्होंने इलेक्ट्रॉनिक्स में बी.ई. डिग्री प्राप्त कर इसरो में अनेक महत्वपूर्ण परियोजनाओं में काम किया। उन्होंने सफलतापूर्वक जी सैट-१२ संचार उपग्रह और इसरो के सबसे भारी संचार उपग्रह जी सैट-१० का काम पूरा किया। वर्तमान में वे जी सैट-९, जी सैट-१७ तथा जी सैट-१८ संचार उपग्रहों पर काम कर रही हैं। तकनीकी ग्रुप में २० इंजीनियरो के साथ ग्रुप हेड के रूप में काम करते हुए उन्होंने अनेक डिजिटल और पॉवर इलेक्ट्रॉनिकी आधारित तंत्रों, उपकरण और आटोमेशन उपकरणों की परियोजनाओं को पूरा किया। इनका सफलतापूर्वक अन्तरिक्षयान ऑकलन तंत्रों में प्रयोग किया गया। भारतीय अन्तरिक्ष कार्यक्रम में उन्होंने प्रोजेक्ट मैनेजर, उप प्रोजेक्ट निदेशक और असोसियेट प्रोजेक्ट निदेशक के रूप में भारतीय सुदूर संवेदन और भारतीय नेविगेशन कार्यक्रमों में एक सफल नेतृत्व प्रदायक की भूमिका निभाई है। उन्होंने अनेक विख्यात जर्नलांे में शोध पत्र प्रकाशित हुए हैं तथा उन्हे अनेक अवार्डाें से सम्मानित किया जा चुका है जिनमें कुछ प्रमुख हैं अन्तरिक्ष विज्ञान के क्षेत्र में महान सेवाएँ प्रदान करने के लिए भारत की खगोलिकी संस्था द्वारा दिया गया ‘स्पेस गोल्ड-२००३’, राष्ट्रीय डिजाइन और अनुसंधान फोरम के द्वारा दिया गया ‘‘सुमन शर्मा अवार्ड-२०११’’ तथा जी सैट-१२ उपग्रह टीम के लीडर के रूप में ‘‘ए.एस.आई. इसरो मेरिट अवार्ड २०१२’’ तथा ‘‘इसरो टीम अवार्ड २०१२’’। अपने संस्मरणों में वे बताती हैं कि जब उन्होंने पहली बार नील आर्मस्ट्रांग को चन्द्र सतह पर चलते हुए देखा तो वे बहुत प्रभावित हुईं तथा उन्होंने एक अन्तरिक्ष वैज्ञानिक बनने का मन बना लिया। उनकी यह यात्रा बताती है कि हमें अपने अन्दर के बच्चे को कभी भी मरने नहीं देना चाहिए तथा इसमें तब तक लगे रहना चाहिए जब तक कि हमारा सपना साकार न हो जाये। अनुराधा इस बात को भी मानती हैं कि मेरे पति और ससुराल वाले हमेशा मददगार बने इसलिए घर और बच्चों के बारे में ज्यादा परवाह किये बिना मैं अपने कार्य पर केन्द्रित हो सकी।